# Judo als Jocs Olímpics d'Estiu de 2024 - 73Kg Masculí

La prova de Judo de 73 Kg masculina als Jocs Olímpics de París 2024 serà la 14a edició de l'esdeveniment masculí en unes Olimpíades. La prova es disputarà el 29 de juliol de 2024 al Grand Palais Éphémère, ubicat al Camp de Mart de la capital francesa.
El japonès Shohei Ono és el vigent campió de la disciplina olímpica després de guanyar l'or als Jocs Olímpics de Tòquio 2020, en imposar-se a la final al georgià Lasha Shavdatuashvili. Les medalles de bronze foren pel mongol Tsend-Ochiryn Tsogtbaatar i pel sud-coreà An Chang-rim.
L'equip del Japó és la selecció més guardonada, amb 5 medalles d'or i 2 medalles de plata, en les 13 edicions que l'esdeveniment ha estat present als Jocs Olímpics. El japonès Shohei Ono, amb 2 medalles d'or, és el judoka més guardonat en tota la història de la competició.

## Format

Tots els judokes classificats entraran en un sorteig, on els 8 millors classificats seran caps de sèrie. El format serà eliminatori on qui guanyi passarà de ronda i qui perdi quedarà eliminat fins als quarts de final. Els guanyadors d'aquesta ronda passaran a les semifinals i els perdedors aniran a la repesca, on jugaran entre ells i els guanyadors de la repesca passaran a jugar el combat per la medalla de bronze. Els guanyadors de les semifinals passaran a jugar la final per decidir qui guanya la medalla d'or i la medalla de plata. Els perdedors de les semifinals passaran a combatre per la medalla de bronze amb els guanyadors de la repesca.

## Classificació

França, com a país amfitrió ha classificat un atleta per a la competició. Les 17 places següents s'han assignat segons el rànquing olímpic mundial de la Federació Internacional de Judo, en els tornejos disputats entre el 24 de juny de 2022 i el 23 de juny de 2024. Cada país només pot aportar un judoka al campionat i en cas d'haver-hi més d'un classificat, cada federació ha hagut de decidir quin atleta competirà a les Olimpíades. A continuació hi ha hagut 100 places de representació continental que s'han repartit entre totes les categories. Aquesta categoria ha comptat amb 8 places sota aquesta premissa.
| Esdeveniment | Places | País | Atleta classificat |
| País amfitrió | 1 | França | Joan-Benjamin Gaba |
| Rànquing mundial classificació | 17 | Azerbaidjan | Hidayet Heydarov |
| Rànquing mundial classificació | 17 | Japó | Soichi Hashimoto |
| Rànquing mundial classificació | 17 | Suïssa | Nils Stump |
| Rànquing mundial classificació | 17 | Itàlia | Manuel Lombardo |
| Rànquing mundial classificació | 17 | Uzbekistan | Shakhram Ahadov |
| Rànquing mundial classificació | 17 | Brasil | Daniel Cargnin |
| Rànquing mundial classificació | 17 | Geòrgia | Lasha Shavdatuashvili |
| Rànquing mundial classificació | 17 | Canadà | Arthur Margelidon |
| Rànquing mundial classificació | 17 | Rússia | Danil Lavrentev |
| Rànquing mundial classificació | 17 | Tadjikistan | Behruzi Khojazoda |
| Rànquing mundial classificació | 17 | Moldàvia | Adil Osmanov |
| Rànquing mundial classificació | 17 | Algèria | Messaoud Dris |
| Rànquing mundial classificació | 17 | Espanya | Salvador Cases |
| Rànquing mundial classificació | 17 | Kosovo | Akil Gjakova |
| Rànquing mundial classificació | 17 | Kazakhstan | Daniyar Shamshayev |
| Rànquing mundial classificació | 17 | Estats Units | Jack Yonezuka |
| Rànquing mundial classificació | 17 | Israel | Tohar Butbul |
| Quota continental | 8 | Mongòlia | Tsend-Ochyrin Tsogtbaatar |
| Quota continental | 8 | Bulgària | Mark Hristov |
| Quota continental | 8 | Gàmbia | Faye Njie |
| Quota continental | 8 | Tailàndia | Masayuki Terada |
| Quota continental | 8 | Djibouti | Aden-Alexandre Houssein |
| Quota continental | 8 | Tanzània | Andrew Thomas Mlugu |
| Quota continental | 8 | Haití | Philippe Metellus |
| Quota continental | 8 | Samoa | William Tai Tin |

## Medaller històric

| Posició | País | | | | Total |
| 1 | Japó | 5 | 2 | 0 | 7 |
| 2 | Corea del Sud | 2 | 2 | 2 | 6 |
| 3 | Itàlia | 2 | 1 | 0 | 3 |
| 4 | Azerbaidjan | 1 | 1 | 0 | 2 |
| 4 | Rússia | 1 | 1 | 0 | 2 |
| 6 | França | 1 | 0 | 3 | 4 |
| 7 | URSS | 1 | 0 | 2 | 3 |
| 8 | Brasil | 0 | 1 | 3 | 4 |
| 9 | Alemanya de l'Est | 0 | 1 | 2 | 3 |
| 10 | Geòrgia | 0 | 1 | 1 | 2 |
| 10 | Regne Unit | 0 | 1 | 1 | 2 |
| 10 | Polònia | 0 | 1 | 1 | 2 |
| 13 | Hongria | 0 | 1 | 0 | 1 |
| 14 | Mongòlia | 0 | 0 | 3 | 3 |
| 14 | Estats Units | 0 | 0 | 3 | 3 |
| 16 | Bèlgica | 0 | 0 | 1 | 1 |
| 16 | Tadjikistan | 0 | 0 | 1 | 1 |
| 16 | Belarús | 0 | 0 | 1 | 1 |
| 16 | Letònia | 0 | 0 | 1 | 1 |
| 16 | Israel | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 19 juny 2024].
* ↑ «Tokyo 2020 Judo Men -73 Kg Results» (en anglès). olympics.com.
* ↑ «Judo 101: Competition format» (en anglès). NBC olympics, 15-03-2021.
* ↑ «Rànquing oficial» (en anglès). Federació Internacional de Judo, 24-06-2024.
* ↑ «How to qualify for Judo at Paris 2024. The Olympics Qualification system explained» (en anglès). olympics.com, 12-12-2022.